બેંગલુરુમાં રાષ્ટ્રીય સ્વયંસેવક સંઘ (આરએસએસ)ના એક કાર્યકરની બે હુમલાખોરોએ ધોળા દિવસે ખંજરના ઘા ઝીંકીને અત્યંત નિર્દયી રીતે હત્યા કરી હતી. અહેવાલો અનુસાર રુદ્રેક્ષ નામનો આ કાર્યકર આરએસએસની નજીકના વિસ્તારમાં યોજાયેલી બેઠકમાં હાજરી આપીને પરત આવી રહ્યો હતો ત્યારે અત્યંત વ્યસ્ત કોમર્શિયલ સ્ટ્રીટ ખાતે શોપિંગ સેન્ટર નજીક તેના પર બે બાઈકસવાર હુમલાખોરોએ તેને આંતરીને ખંજરના ઘા ઝીંકી દીધા હતા.